cyanic-selkie/wikianc huggingface dataset:
Τζέιμς Κέλι (καλαθοσφαιριστής)
Ιντσεόν ΕΤ Λαντ Έλεφαντς (2016–2017)
Στις 20 Ιουλίου 2016, ο Κέλι επιλέχθηκε με την 8η συνολική επιλογή στο Ντραφτ του Κορεατικού Πρωταθλήματος του 2016 από τους Ιντσόν ΕΤ Λαντ Έλεφαντς. Σε 34 παιχνίδια που έπαιξε για τους Έλεφαντς, ο Κέλι τερμάτισε ως ο πέμπτος κορυφαίος σκόρερ της KBL με 23.2 πόντους και είχε επίσης μέσο όρο 10.1 ριμπάουντ, 1.6 ασίστ, 1.5 κλεψίματα και 1 τάπα ανά παιχνίδι.
Τσανγκγουόν LG Σέικερς (2017–2018)
Στις 7 Νοεμβρίου 2017, ο Κέλι υπέγραψε μονοετές συμβόλαιο με τους Τσανγκγουόν LG Σέικερς. Στις 7 Δεκεμβρίου 2017, ο Κέλι κατέγραψε ένα νταμπλ-νταμπλ, κορυφαίο στην σταδιοδρομία του, με 46 πόντους και 12 ριμπάουντ, πετυχαίνοντας 21 στα 30 σουτ εντός πεδιάς, σε μία ήττα με 93–94 από τους Ανγιάνγκ KGC. Σε 45 παιχνίδια που έπαιξε με τους Σέικρς, ο Κέλι τερμάτισε ως ο τρίτος κορυφαίος ριμπάουντερ της KBL με 11 ανά παιχνίδι και είχε επίσης μέσο όρο 21.3 πόντους, 1.4 ασίστ και 1 κλέψιμο ανά παιχνίδι.
Χάποελ Γκιλμπόα Γκαλίλ (2018–2019)
Στις 9 Ιουλίου 2018, ο Κέλι υπέγραψε με τη γαλλική Λεβαλουά Μετροπολιτάν. Ωστόσο, έναν μήνα αργότερα, χώρισε τους δρόμους του με την Λεβαλουά πριν εμφανιστεί σε ένα παιχνίδι με αυτούς.
Στις 3 Σεπτεμβρίου 2018, ο Κέλι υπέγραψε με την ισραηλινή Χάποελ Γκιλμπόα Γκαλίλ για την περίοδο 2018–19. Στις 4 Φεβρουαρίου 2019, ο Κέλι σημείωσε 26 πόντους, έχοντας 12 στα 16 σουτ εντός πεδιάς, μαζί με έξι ριμπάουντ, τέσσερις ασίστ και τρεις τάπες, οδηγώντας την Γκιλμπόα Γκαλίλ σε νίκη με 89-87 επί της Ιρόνι Ναχαρίγια. Στη συνέχεια ονομάστηκε Πολυτιμότερος Παίχτης (MVP) της 17ης Αγωνιστικής του Ισραηλινού Πρωταθλήματος. Σε 33 παιχνίδια που έπαιξε με την Γκιλμπόα Γκαλίλ, είχε μέσο όρο 15.1 πόντους, 7.9 ριμπάουντ, 1.7 ασίστ και 1.1 κλεψίματα ανά παιχνίδι, ενώ ευστοχούσε με 57,8 % (211 στα 365) σουτ εντός πεδιάς.
Μακάμπι Ρισόν Λεζιόν (2019–2020)
Στις 19 Νοεμβρίου 2019, ο Κέλι υπέγραψε συμβόλαιο ενός μήνα με τη Μακάμπι Ρισόν Λεζιόν ως κάλυψη τραυματισμού για τον Ντάριλ Μονρόε. Στις 18 Δεκεμβρίου 2019, ο Κέλι σημείωσε 27 πόντους, υψηλό χρονιάς, ενώ ευστόχησε με 12 στα 17 σουτ εντός πεδιάς, μαζί με 12 ριμπάουντ, τέσσερις ασίστ και τέσσερα κλεψίματα με 40 βαθμούς στο Σύστημα Αξιολόγησης σε μία νίκη με 96–92 στην παράταση επί της Ράτιοφαρμ Ουλμ. Ονομάστηκε Πολυτιμότερος Παίχτης (MVP) της 10ης αγωνιστικής του EuroCup. Στη Μακάμπι μέτρησε 13.5 πόντους, 7 ριμπάουντ και 1.7 ασίστ.
Ντιτρόιτ Χάσλ (2021)
Το 2021, ο Κέλι υπέγραψε με τους Ντιτρόιτ Χάσλ του The Basketball League.
Άρης Θεσσαλονίκης (2021–2022)
Στις 26 Οκτωβρίου 2021, ο Κέλι υπέγραψε με τον Άρη της ελληνικής Α1 Κατηγορίας. Σε 14 αγώνες (έλειπε για σχεδόν δύο μήνες λόγω ενός πιεστικού οικογενειακού ζητήματος στο εξωτερικό), είχε μέσο όρο 14.9 πόντους, 8.6 ριμπάουντ, 1.6 ασίστ, 0.6 τάπες και 1.4 κλεψίματα, παίζοντας περίπου 27 λεπτά ανά αγώνα. Στις 25 Μαΐου 2022, αποχαιρέτησε την ομάδα.
Μπέρμιγχαμ Σκουάντρον (2022–σήμερα)
Στις 4 Νοεμβρίου 2022, συμφώνησε με τους Μπέρμιγχαμ Σκουάντρον της Αναπτυξιακής Λίγκας του ΝΒΑ, θυγατρική ομάδα των Νιου Ορλίνς Πέλικανς.
Σοράγκα ντι Φάσσα
Η Σοράγκα ντι Φάσσα (ιταλικά: Soraga di Fassa) είναι ιταλικός δήμος στην Αυτόνομη Επαρχία του Τρέντο, στην περιφέρεια ειδικού καθεστώτος του Τρεντίνο-Άλτο Άντιτζε.
Παραπομπές
Κατηγορία:Δήμοι της Αυτόνομης Επαρχίας του Τρέντο
Κοκοφοινικέλαιο
Το κοκοφοινικέλαιο είναι εδώδιμο φυτικό έλαιο που εξάγεται από τον καρπό ή την ψίχα των ώριμων καρύδων του κοκοφοίνικα. Επειδή έχει μεγάλη περιεκτικότητα σε κορεσμένα λιπαρά, αργεί να οξειδωθεί και είναι ανθεκτικό στην τάγγιση, με διάρκεια ζωής έως και 6 μήνες σε 24°C χωρίς να χαλάσει.
Παραγωγή
Το κοκοφοινικέλαιο εξάγεται με ξηρή ή υγρή επεξεργασία.
Ξηρή επεξεργασία
μικρογραφία|Παραδοσιακή τεχνική παρασκευής κοκοφοινικέλαιο με μύλο κινούμενο από βόδι στις [[Σεϋχέλλες]] Στην ξηρή επεξεργασία τον ψαχνό του καρπού χωρίζεται από το περίβλημα και αφήνεται να αποξηρανθεί από τον ήλιο ή με θέρμανση σε καμίνια, οπότε λαμβάνεται η αποξηραμένη σάρκα (καρυδόψιχα) που ονομάζεται «κόπρα». Κατόπιν σύνθλιψης και εκχύλισης της κόπρας με διαλύτες λαμβάνεται το κοκοφοινικέλαιο και ένας πολτός με μεγάλη περιεκτικότητα σε πρωτεΐνες και φυτικές ίνες. Ο πολτός είναι ακατάλληλος για ανθρώπινη κατανάλωση και χρησιμοποιείται για σίτιση μηρυκαστικών. Δεν υπάρχει τρόπος εξαγωγής της πρωτεΐνης από τον πολτό.
Υγρή επεξεργασία
Η καλή συγκομιδή των καρύδων (οι ώριμες καρύδες είναι 2 έως 20 μηνών) επηρεάζουν την αποτελεσματικότητα της ελαιοπαραγωγής. Η κόπρα που προέρχεται από ανώριμους καρπούς είναι δύσχρηστη στην επεξεργασία και παράγει υποδεέστερα προϊόντα με μικρότερες αποδόσεις.
Χίλιες ώριμες καρύδες ζυγίζουν περίπου 1.440 κιλά και παράγουν 170 κιλά κόπρας από τα οποία εξάγονται 70 λίτρα κοκοφοινικέλαιου.
Εξευγενισμένο έλαιο
Το εξευγενισμένο, αποχρωματισμένο και άοσμο έλαιο συνήθως παρασκευάζεται από κόπρα, αποξηραμένους καρπούς καρύδων, που πιέζονται υπό θέρμανση σε υδραυλικό πιεστήριο για εξαγωγή του ελαίου. Πρακτικά έτσι λαμβάνεται όλο το έλαιο, συνολικά πάνω από 60% του ξηρού βάρους των καρύδων. Το ακατέργαστο έλαιο είναι ακατάλληλο για κατανάλωση επειδή περιέχει προσμείξεις και πρέπει να εξευγενιστεί και να καθαριστεί.
Άλλη μέθοδος εξαγωγής του κοκοφοινικέλαιου περιλαμβάνει ενζυματική δράση της άλφα-αμυλάσης, πολυγαλακτουρονασών και πρωτεασών σε εκχυλισμένο πολτό καρύδας.
Το εξευγενισμένο κοκοφοινικέλαιο δεν έχει γεύση και άρωμα καρύδας όπως το παρθένο κοκοφοινικέλαιο. Χρησιμοποιείται ως μαγειρικό λάδι, στην επεξεργασία τροφίμων, και σε βιομηχανικές, καλλυντικές και φαρμακευτικές εφαρμογές.
Υδρογόνωση
Το εξευγενισμένο κοκοφοινικέλαιο μπορεί να υποβληθεί σε περαιτέρω επεξεργασία που περιλαμβάνει μερική ή πλήρη υδρογόνωση του ελαίου ώστε να αυξηθεί το σημείο τήξης του. Τα παρθένα και εξευγενισμένα έλαια έχουν σημείο τήξης 24 °C, και τα τρόφιμα στα οποία περιέχονται λιώνουν σε θερμά περιβάλλοντα. Για τις ζεστές περιοχές επιδιώκεται ένα υψηλότερο σημείο τήξης που επιτυγχάνεται με υδρογόνωση. Το σημείο τήξης του υδρογονωμένου κοκοφοινικέλαιου είναι 36-40 °C.
Στη διεργασία υδρογόνωσης, τα ακόρεστα λιπαρά (μονοακόρεστα και πολυακόρεστα) αντιδρούν με υδρογόνο σε μία καταλυτική αντίδραση κορεσμού. Το κοκοφοινικέλαιο περιέχει μόνο 6% μονοακόρεστα και 2% πολυακόρεστα λιπαρά. Κατά την υδρογόνωση μερικά από αυτά μετατρέπονται σε τρανς λιπαρά οξέα.
Κλασμάτωση
Το διαχωρισμένο φοινικέλαιο μπορεί να κλασματοποιηθεί περαιτέρω ώστε να διαχωριστούν ορισμένα από τα λιπαρά οξέα. Το λαυρινικό οξύ, λιπαρό οξύ με 12 άνθρακες, συνήθως απομονώνεται για χρήση σε σημαντικές βιομηχανικές και ιατρικές εφαρμογές. Με εκχύλιση λαμβάνονται καπρυλικό οξύ και καπρικό οξύ που είναι τριγλυκερίδια μεσαίας αλυσίδας και χρησιμοποιούνται σε ιατρικές εφαρμογές, ειδικές δίαιτες και καλλυντικά, και μερικές φορές ως συστατικά αρωμάτων.
Στατιστικά
Σύμφωνα με το Αμερικάνικο Υπουργείο Γεωργίας για την παγκόσμια παραγωγή κοκοφοινικέλαιου ισχύουν τα αναφερόμενα στον ακόλουθο πίνακα. Έκαστο έτος αναφοράς διαρκεί 1 Οκτωβρίου - 30 Σεπτεμβρίου: Η παραγωγή κοκοφοινικέλαιου αποτελεί περί το 2,5% της παγκόσμιας παραγωγής φυτικών ελαίων.
Πρότυπα
Ο Κώδικας Τροφίμων του Παγκόσμιου Οργανισμού Υγείας που δημοσιεύτηκε από τη Διεθνή Οργάνωση Τροφίμων και Γεωργίας περιλαμβάνει οδηγίες για το φαγητό, την παραγωγή του φαγητού και την ασφάλεια των τροφίμων, και πρότυπα για τους εμπορικούς συνεργάτες που παράγουν κοκοφοινικέλαιο για ανθρώπινη κατανάλωση.
Η Κοινότητα Κοκοφοίνικα Ασίας και Ειρηνικού (APCC), της οποίας τα 18 μέλη παράγουν το 90% των εμπορικά διαθέσιμων καρύδων, δημοσίευσε τα πρότυπα για παρθένο κοκοφοινικέλαιο, ορίζοντας ως παρθένο το κοκοφοινικέλαιο που λαμβάνεται από φρέσκους, ώριμους καρπούς καρύδας με μεθόδους που δεν "αλλοιώνουν το έλαιο".
Σύσταση και σύγκριση
Η κατά προσέγγιση περιεκτικότητα του κοκοφοινικέλαιου σε λιπαρά οξέα:Ο παρακάτω πίνακας παρέχει πληροφορίες για τη σύσταση του κοκοφοινικέλαιου συγκριτικά με άλλα φυτικά έλαια.
Υγεία
Πολλοί οργανισμοί υγείας συνιστούν να αποφεύγεται η κατανάλωση κοκοφοινικέλαιου επειδή περιέχει μεγάλες ποσότητες κορεσμένων λιπαρών, όπως ο Αμερικάνικος Οργανισμός Φαρμάκων και Τροφίμων,  ο Παγκόσμιος Οργανισμός Υγείας,  το Αμερικάνικο Υπουργείο Υγείας,  ο Αμερικάνικος Σύλλογος Διατροφολόγων, ο Αμερικάνικος Σύλλογος Καρδιολόγων,  το Βρετανική Σύστημα Υγείας,  το Βρετανικό Ίδρυμα Σίτισης,  και οι Καναδοί Διατροφολόγοι.
Για πολλούς η κατανάλωση κοκοφοινικέλαιου είναι υγιής επειδή περιέχει άφθονα τριγλυκερίδια μεσαίας αλυσίδας, ωστόσο αυτά αποτελούν μικρό μόνο μέρος (4%) των ολικών περιεχόμενων τριγλυκεριδίων. Το κοκοφοινικέλαιο περιέχει μεγάλη ποσότητα λαυρικού οξέος, ένα κορεσμένο λιπαρό οξύ που αυξάνει την ολική χοληστερόλη του αίματος, αυξάνοντας τις χοληστερόλες των λιποπρωτεϊνών υψηλής πυκνότητας (HDL) και των λιποπρωτεϊνών χαμηλής πυκνότητας (LDL). Μολονότι θεωρείται βελτίωση στα επίπεδα χοληστερόλης, δεν αποκλείεται η πιθανότητα να αυξάνεται ο κίνδυνος καρδιαγγειακής νόσου από την πρόσληψη λαυρικού οξέος  Επειδή η πλειονότητα των κορεσμένων λιπαρών στο κοκοφοινικέλαιο είναι λαυρικό οξύ, ίσως προτιμάται από τα μερικά υδρογονωμένα φυτικά έλαια όταν απαιτούνται στερεά λίπη στη διατροφή.
Διατροφικά στοιχεία
Το κοκοφοινικέλαιο αποτελείται κατά 99% από λιπαρά, εκ των οποίων τα 82% είναι κορεσμένα. Τα 100 γραμ. παρέχουν ενέργεια ίση με 890 χιλιοθερμίδες. Τα κορεσμένα λιπαρά είναι: λαυρικό οξύ 41,8%, 16,7% μυριστικό οξύ, 8,6% παλμιτικό οξύ και 6,8% καπρυλικό οξύ. Από τα ολικά λιπαρά τα 6% είναι μονοακόρεστα και τα 2% είναι πολυακόρεστα. Το κοκοφοινικέλαιο περιέχει φυτοστερόλες, ενώ η παρουσία μικροθρεπτικών συστατικών είναι αμελητέα.
Στα τρόφιμα
αριστερά|μικρογραφία|Στερεό λίπος κοκοφοίνικα Παρά τη μεγάλη περιεκτικότητά του σε κορεσμένα λιπαρά χρησιμοποιείται στην αρτοποιϊα, τη ζαχαροπλαστική, και το σωτάρισμα, αφήνοντας μία "χαρακτηριστική καρυοειδή" γεύση με ήπια γλυκύτητα. Χρησιμοποιείται από τις αλυσίδες κινηματογράφων για την παρασκευή ποπ κορν, προσθέτει άφθονα κορεσμένα λιπαρά και θερμίδες στα σνάκ ενισχύοντας τη γεύση, διεγείροντας όμως την επιθυμία για κατανάλωση περισσότερων σνακ με πολλές θερμίδες και ανεπιθύμητη αύξηση του σωματικού βάρους.
Στη μαγειρική, στο ψήσιμο και τη ζαχαροπλαστική, αντικαθιστά τα στερεά λίπη που προέκυψαν με υδρογόνωση. Το υδρογονωμένο ή μερικά υδρογονωμένο κοκοφοινικέλαιο χρησιμοποιείται συχνά σε μη-γαλακτοκομικά υποκατάστατα της κρέμας γάλακτος. Στο τηγάνισμα, το σημείο καπνού είναι 177 °C.
Μαλλιά
Το κοκοφοινικέλαιο χρησιμοποιείται σε προϊόντα περιποίησης των μαλλιών.
Βιομηχανία
Το κοκοφοινικέλαιο δοκιμάστηκε για χρήση ως βιοντίζελ σε κινητήρα ντίζελ, ως καύσιμο για παροχή ενέργειας. Επειδή το καθαρό κοκοφοινικέλαιο έχει υψηλή θερμοκρασία ζελατινοποίησης (22–25 °C), μεγάλο ιξώδες, και ελάχιστη θερμοκρασία ανάφλεξης 500500 C (προς αποφυγή πολυμερισμού του καυσίμου), κανονικά τρανσεστεροποιείται προς παραγωγή βιοντίζελ. Η χρήση του B100 (100% βιοντίζελ) είναι δυνατή μόνο σε εύκρατα κλίματα, όπου το σημείο ζελατινοποίησης είναι 1010 °C. Το έλαιο πρέπει να πληρεί τα κριτήρια του προτύπου Βάιενστεφαν    για χρήση φυτικών ελαίων ως καύσιμα. Μία μη τροποποιημένη μηχανή θα υποστεί μέτρια έως σοβαρή ζημιά από ανθράκωση και φράξιμο. μικρογραφία|Χειροποίητο κοκοφοινικέλαιο Στις Φιλιππίνες, το Βανουάτου, το Σαμόα, και άλλες χώρες τροπικών νησιών χρησιμοποιούν κοκοφοινικέλαιο ως καύσιμο για κίνηση αυτοκινήτων, φορτηγών και λεωφορείων, και για παραγωγή ενέργειας. Τα μέσα μεταφοράς στις Φιλιππίνες κινούνται με βιοντίζελ από κοκοφοινικέλαιο. Στα νησιά του Ειρηνικού διερευνώνται οι δυνατότητες χρήσης του για παροχή ηλεκτρικής ενέργειας, αλλά μάλλον δεν συμφέρει οικονομικά λόγω των δαπανών εργασίας και περιορισμών στην προμήθεια.
Το κοκοφοινικέλαιο δοκιμάστηκε για χρήση ως λιπαντικό μηχανών   και μονωτικό έλαιο. Αυτό και τα παράγωγά του χρησιμοποιούνται ως πρώτες ύλες για την παρασκευή επιφανειοδραστικών όπως τα cocamidopropyl betaine, cocamide MEA, και cocamide DEA.
Τα οξέα που εξάγονται από το κοκοφοινικέλαιο είναι ζιζανιοκτόνα. Είναι κατάλληλο για χρήση ως φωτιστικό έλαιοl.
Το κοκοφοινικέλαιο είναι καλό βασικό συστατικό για την παρασκευή σαπουνιών. Γενικά τα σαπούνια είναι σκληρά και αφρίζουν ευκολότερα,  είναι διαυγή σε υγρή κατάσταση και λευκά σε στερεή κατάσταση.
Αναφορές
Κατηγορία:Μαγειρικά έλαια Κατηγορία:Φυτικά έλαια
Σπιάτσο
Το Σπιάτσο (ιταλικά: Spiazzo) είναι ιταλικός δήμος στην Αυτόνομη Επαρχία του Τρέντο, στην περιφέρεια ειδικού καθεστώτος του Τρεντίνο-Άλτο Άντιτζε.
Παραπομπές
Κατηγορία:Δήμοι της Αυτόνομης Επαρχίας του Τρέντο
Άσπα Λέκκα
Η Ασπασία «Άσπα» Λέκκα (γεννηθείσα στις 26 Μαΐου 1989 στα Ιωάννινα ) είναι Ελληνίδα παίκτρια της χειροσφαίρισης.
Σταδιοδρομία
Η Λέκκα ξεκίνησε την σταδιοδρομία της το 2002, αγωνιζόμενη για τον Α.Ο. Ιωανννίων. Το 2005 μετακόμισε στην Αναγέννιση Άρτας, με την οποία κέρδισε το Κύπελλο Ελλάδας το 2006. Το 2011 υπέγραψε με την Α.Ο. Ιωαννίνων, επιστρέφοντας στον σύλλογο μετά από έξι χρόνια. Το 2013 υπέγραψε με την γερμανική Φύχζε Βερολίνου, αγωνιζόμενη στην 1η κατηγορία (Μπούντεσλιγκα).
Από το 2007, η Λέκκα είναι μέλος της ελληνικής εθνικής ομάδας. Συμμετείχε στα προκριματικά σε ευρωπαϊκά και παγκόσμια πρωτάθλημα, καθώς και στους Μεσογειακούς Αγώνες 2009 στην Πεσκάρα.
Σπούδασε μαθηματικά στο Πανεπιστήμιο Ιωαννίνων και είναι επαγγελματίας αναλυτής επιχειρήσεων.
Εξωτερικοί σύνδεσμοι
Κατηγορία:Ελληνίδες αθλήτριες της χειροσφαίρισης
Ουμάι
Η Ουμάι (επίσης γνωστή ως Ουμάυ) είναι η θεά της γονιμότητας στην τουρκική μυθολογία και τον Τεγκρισμό και ως εκ τούτου σχετίζεται με τις γυναίκες, τις μητέρες και τα παιδιά. Η Ουμάι μοιάζει με τις θεές της μητέρας-γης που βρίσκονται σε διάφορες άλλες θρησκείες του κόσμου.
Θεά των παιδιών
Η Ουμάι είναι προστάτης γυναικών και παιδιών. Τα παλαιότερα στοιχεία φαίνονται στα μνημεία με τη γραφή Ορκόν. Από αυτά γίνεται κατανοητό ότι η Ουμάι έγινε δεκτή ως μητέρα και οδηγός. Επίσης, θεωρήθηκε ότι οι Χαγάνοι αντιπροσωπεύουν τον Κοκ Τεγκρί. Οι σύζυγοι των Χαγάνων, Κατούν ή Χατούν, θεωρούνταν, επίση, Ουμάι. Με τη βοήθεια της Ουμάι, οι Κατούν έκαναν μωρά και αυτά τα μωρά ήταν η εγγύηση της αυτοκρατορίας. Σύμφωνα με τον Ντιβανού Λουγατ ιτ -Τουρκ, όταν οι γυναίκες λατρεύουν την Ουμάι, γεννούν αρσενικά μωρά. Οι Τουρκάλες γυναίκες δένουν κορδόνια που συνδέονται με μικρές κούνιες για να διεκδικήσουν ένα μωρό από την Ουμάι. Αυτή η πεποίθηση μπορεί να φανεί με τους λαούς Τουνγκούσικ στη Νότια Σιβηρία και τους λαούς Αλτάι. Η Ουμάι απεικονίζεται πάντα μαζί με ένα παιδί. Υπάρχουν μόνο σπάνιες εξαιρέσεις σε αυτό. Πιστεύεται ότι όταν η Ουμάι αφήνει ένα παιδί για μεγάλο χρονικό διάστημα, το παιδί αρρωσταίνει και οι σαμάνοι εμπλέκονται για να καλέσουν την Ουμάι πίσω. Το χαμόγελο ενός κοιμώμενου μωρού δείχνει ότι η Ουμάι είναι κοντά του και το κλάμα σημαίνει ότι η Ουμάι έφυγε.
Κατά την άποψη των λαών της Κιργιζίας, η Ουμάι όχι μόνο προστατεύει τα παιδιά, αλλά και τις τουρκικές κοινότητες σε όλο τον κόσμο. Ταυτόχρονα, η Ουμάι βοηθά τους ανθρώπους να αποκτήσουν περισσότερα τρόφιμα και αγαθά και τους δίνει τύχη.
Καθώς η Ουμάι συνδέεται με τον ήλιο, ονομάζεται Σάρι Κιζ «Κίτρινη Δεσποινίδα» και το κίτρινο είναι το χρώμα και το σύμβολό της. Απεικονίζεται ότι έχει εξήντα χρυσά κορδόνια που μοιάζουν με τις ακτίνες του ήλιου. Πιστεύεται ότι κάποτε ήταν ταυτόσημη με τον Οτ Ενέ των Μογγόλων και των Αλτάι. Οι Ουμάι και Ες χρησιμοποιούνται επίσης ως γυναικεία ονόματα στη Δημοκρατία της Τουρκίας.
Βιβλιογραφία
Κατηγορία:Θεές της γονιμότητας Κατηγορία:Σελίδες με μη επιθεωρημένες μεταφράσεις Κατηγορία:Θεότητες-προστάτες των παιδιών
Σπορματζόρε
Το Σπορματζόρε (ιταλικά: Spormaggiore) είναι ιταλικός δήμος στην Αυτόνομη Επαρχία του Τρέντο, στην περιφέρεια ειδικού καθεστώτος του Τρεντίνο-Άλτο Άντιτζε.
Παραπομπές
Κατηγορία:Δήμοι της Αυτόνομης Επαρχίας του Τρέντο
Α΄ Κατηγορία υδατοσφαίρισης γυναικών 1992-93
Το πρωτάθλημα Α΄ Εθνικής κατηγορίας πόλο γυναικών της περιόδου 1992-93 ήταν το 6ο Πρωτάθλημα Ελλάδας. Συμμετείχαν 8 ομάδες που αγωνίστηκαν με σύστημα 2 γύρων (εντός-εκτός έδρας). Πρωταθλήτρια και μάλιστα αήττητη αναδείχθηκε η ομάδα του  Ν.Ο. Βουλιαγμένης, για 2η φορά στην ιστορία της.
Πηγές
1992 1993 Κατηγορία:Υδατοσφαίριση το 1992 Κατηγορία:Υδατοσφαίριση το 1993
Ποδοσφαιρική Ομοσπονδία Τατζικιστάν
Η Ποδοσφαιρική Ομοσπονδία Τατζικιστάν (τατζικικά: Федеросиюни футболи Тоҷикистон, ρωσικά: Федерация футбола Таджикистана, αγγλικά: Tajikistan Football Federation) είναι το ανώτατο διοικητικό όργανο όσον αφορά το άθλημα του ποδοσφαίρου στο Τατζικιστάν. Εδρεύει στην Ντουσαμπέ. Είναι μέλος της FIFA και της AFC από το 1994. Διοργανώνει τα εθνικά πρωταθλήματα πρώτης και δεύτερης κατηγορίας, ενώ είναι υπεύθυνη και για τη διεξαγωγή του κυπέλλου της χώρας. Συντονίζει επίσης τις δραστηριότητες των εθνικών ομάδων ανδρών, γυναικών και νέων του Τατζικιστάν.
Ιστορία
Ιδρύθηκε το 1936 στην τότε Σοβιετική Σοσιαλιστική Δημοκρατία του Τατζικιστάν, ως τμήμα της Ομοσπονδίας Ποδοσφαίρου ΕΣΣΔ (ФФСССР). Μετά την ανεξαρτησία του Τατζικιστάν, η ομοσπονδία αναβίωσε το 1994 και το ίδιο έτος προσχώρησε στην Παγκόσμια Ποδοσφαιρική Ομοσπονδία (FIFA) και στην Ασιατική Συνομοσπονδία Ποδοσφαίρου (AFC), στην οποία ήταν προσωρινό μέλος το 1993.
Eξωτερικοί σύνδεσμοι
Τατζικισταν Κατηγορία:Ποδόσφαιρο στο Τατζικιστάν
Σπορμινόρε
Το Σπορμινόρε (ιταλικά: Sporminore) είναι ιταλικός δήμος στην Αυτόνομη Επαρχία του Τρέντο, στην περιφέρεια ειδικού καθεστώτος του Τρεντίνο-Άλτο Άντιτζε.
Α1 Κατηγορία υδατοσφαίρισης ανδρών 1993-1994
Το πρωτάθλημα Ελλάδας πόλο ανδρών της περιόδου 1994−95, ήταν το 8ο πρωτάθλημα στην ιστορία της Α1 κατηγορίας. Πρωταθλήτρια αναδείχθηκε η ομάδα του Εθνικού επικρατώντας στους τελικούς του Ολυμπιακού με 2–1 νίκες. Η κανονική περίοδος έληξε στις 21 Μαΐου 1994. Από την περίοδο 1993–94 έως και 2004–05, η χρονική διάρκεια των αγώνων αυξήθηκε στα 36 λεπτά (τέσσερα εννιάλεπτα).
Αγώνες μπαράζ για Α1
Χανιά και Ποσειδώνας αγωνίστηκαν σε αγώνες μπαράζ σε έναν όμιλο μαζί με ΠΑΟΚ και ΟΦΗ που προήλθαν απο την Α2. Εξασφάλισαν την παραμονή τους σε τριπλή ισοβαθμία με τον ΠΑΟΚ, λόγω καλύτερης διαφοράς τερμάτων στα μεταξύ τους παιχνίδια.
Πλέι οφ
Σε όλες τις φάσεις των πλέι οφ, οι πρώτοι αγώνες έγιναν στις έδρες των ομάδων με μειονέκτημα έδρας.
Τελικοί
Στους αγώνες κανονικής διάρκειας ο Εθνικός κέρδισε στον πρώτο γύρο 10–8 ενώ η αναμέτρηση του δεύτερου γύρου έληξε 4–4. Η σειρά των τελικών ήταν επεισοδιακή με τα δύο πρώτα παιχνίδια να συνοδεύονται από επεισόδια.
Διοργανώσεις Ε.Π.Σ. Φωκίδας 2016–17
Για την περίοδο 2016–17, η Ένωση Ποδοσφαιρικών Σωματείων Φωκίδας είναι η διοργανώτρια αρχή, υπεύθυνη για τη διεξαγωγή των καθιερωμένων ποδοσφαιρικών διοργανώσεων, του πρωταθλήματος και του κυπέλλου, στο νομό Φωκίδας.
Η πρωταθλήτρια ομάδα της ΕΠΣ Φωκίδας κερδίζει την άνοδο στη Γ΄ Εθνική ερασιτεχνική κατηγορία.
Ο θεσμός του κυπέλλου, αποτελεί ταυτόχρονα την πρώτη φάση του Κυπέλλου Ερασιτεχνών της ΕΠΟ. Η ομάδα που ανακηρύσσεται κυπελλούχος ΕΠΣ Φωκίδας, αποκτά το δικαίωμα συμμετοχής στο Κύπελλο Ερασιτεχνών. Για την περίοδο 2016-17, Κυπελλούχος Φωκίδας αναδείχθηκε ο Φωκικός.
Πρωτάθλημα
Το πρωταθλήμα της Ε.Π.Σ. Φωκίδας για το 2016-17 διεξάγεται με τη συμμετοχή 15 συλλόγων σε μια μόνο κατηγορία και σε έναν όμιλο
Σε σχέση με την προηγούμενη περίοδο, δε δήλωσαν συμμετοχή δυο σύλλογοι (Ανδρούτσος Γραβιάς , Ηρακλής Μοναστηρακίου) , επέστρεψαν στο τοπικό πρωτάθλημα ο Φωκικός κι ο Διαγόρας Πολύδροσου και εμφανίζεται για πρώτη φορά η Ακαδημία Ιτέας. Από τα μέσα της περιόδου αποβλήθηκε από το πρωτάθλημα ο Ολυμπιακός Κίρρας.
Ο Αστέρας Ιτέας κατέκτησε το πρωτάθλημα και προβιβάστηκε στη Γ΄ Εθνική Ερασιτεχνική.
Α΄ Κατηγορία
Πηγή: StarSports.gr
Κύπελλο
Στο θεσμό του κυπέλλου συμμετέχουν τα σωματεία της Ε.Π.Σ. Φωκίδας.
Για την περίοδο 2016-17, Κυπελλούχος Φωκίδας αναδείχθηκε ο Φωκικός, επικρατώντας στον Τελικό του Αστέρα Ιτέας με σκορ 2-1 στην παράταση.
Εξωτερικοί σύνδεσμοι
Κατηγορία:Ε.Π.Σ. Φωκίδας Κατηγορία:Εγχώρια ποδοσφαιρικά πρωταθλήματα 2016–2017 Κατηγορία:Εγχώρια ποδοσφαιρικά κύπελλα 2016-2017
Στένικο
Το Στένικο (ιταλικά: Stenico) είναι ιταλικός δήμος στην Αυτόνομη Επαρχία του Τρέντο, στην περιφέρεια ειδικού καθεστώτος του Τρεντίνο-Άλτο Άντιτζε.
Ναννώ Μαρινάτου
Η Ουρανία Μαρινάτου, γνωστή και ως Ναννώ Μαρινάτου, είναι Αμερικανίδα αρχαιολόγος ελληνικής καταγωγής, ειδικευόμενη στη μινωική θρησκεία και την εικονογραφία.
Στένικο
Παραπομπές
Κατηγορία:Δήμοι της Αυτόνομης Επαρχίας του Τρέντο
Ναννώ Μαρινάτου
Είναι η κόρη του διάσημου αρχαιολόγου Σπυρίδωνα Μαρινάτου, με τον οποίο συνεργάστηκε. Σπούδασε αρχαιολογία στις Ηνωμένες Πολιτείες. Το 1978 αποφοίτησε στο πανεπιστήμιο του Κολοράντο στο Μπόουλντερ. Δίδαξε κλασική αρχαιότητα και αρχαιολογία στο Κολλέγιο Όμπερλιν στο Οχάιο και στο Πανεπιστήμιο του Κολοράντο στο Μπόουλντερ. Σήμερα είναι καθηγήτρια στο Πανεπιστήμιο του Ιλινόι, στο Σικάγο
Είναι υποστηρίκτρια της θεωρίας της Μητέρας Θεάς.
Αρθρογραφεί σε μεγάλα περιοδικά για τη κλασική φιλολογία, την ιστορία της θρησκείας.
Εκτός από ιστορικά έργα, εξέδωσε τουριστικούς οδηγούς για διάφορα αρχαία μνημεία: τη Λίνδο (1983), το Ακρωτήρι (1983) και την Κρήτη (1984), καθώς και διάφορα άλλα επιστημονικά έργα.
Παραπομπές
Κατηγορία:Γυναίκες επιστήμονες Κατηγορία:Αμερικανοί αρχαιολόγοι Κατηγορία:Έλληνες αρχαιολόγοι
Πισανκούρ
Ο Πισανκούρ (Pichancourt, το όνομά του παραμένει άγνωστο) ήταν Γάλλος εφευρέτης του 19ου αιώνα ο οποίος κατασκεύαζε ελαφρές ιπτάμενες συσκευές που μιμούνταν την κίνηση των πτερύγων των πτηνών. Το σημαντικότερο παράδειγμα των κατασκευών του ήταν το L'Oiseau Mechanique (Μηχανικό Πτηνό). Ο Πισανκούρ κατασκεύαζε τις μηχανές του με έναν ενδιαφέροντα τρόπο. Ενώ οι υπόλοιποι εφευρέτες που κατασκεύαζαν μηχανικά πτηνά χρησιμοποιούσαν σχετικά απλές κινήσεις στις πτέρυγες, ο Πισανκούρ χρησιμοποιούσε ένα σύστημα τριών σημείων για την επίτευξη πτήσης, με αποτέλεσμα οι ιπτάμενες συσκευές του να πραγματοποιούν εξαιρετικά περίπλοκες κινήσεις. Οι συσκευές του κινούνταν με τη χρήση ελαστικών ταινιών. Κατασκεύασε ένα μοντέλο με άνοιγμα πτερύγων περίπου 44,5 εκατοστών, το οποίο πραγματοποίησε πτήσεις μήκους περίπου 21 μέτρων φτάνοντας σε ύψος 7,5 μέτρων. Θεωρείται πως κατασκεύαζε τις ιπτάμενες συσκευές με απώτερο σκοπό την πώλησή τους, ωστόσο ο ισχυρισμός αυτός βασίζεται σε μία αμφισβητήσιμη διαφήμιση του 1879.
Βιβλιογραφία
Κατηγορία:Γάλλοι εφευρέτες
Τουρισμός στο Καζακστάν
δεξιά|μικρογραφία|300x300εσ|Θέα του Μαυσωλείου του Χότζα Αχμέντ Γιασάουι. Το Καζακστάν είναι η ένατη μεγαλύτερη χώρα σε έκταση παγκοσμίως. Επίσης είναι το μεγαλύτερο μεσόγειο κράτος του κόσμου. Ο τουρισμός αντιπροσώπευε το 0.3% της οικονομίας της χώρας το 2014, αλλά η κυβέρνηση έχει σχέδια για την άνοδό του σε 3% μέχρι το 2020.
Βιομηχανία
Το 2012, το Καζακστάν κατετάγη 51ο παγκοσμίως στον αριθμό των αφίξεων τουριστών. Το 2000 συνολικά 1.47 εκατομμύρια διεθνείς τουρίστες επισκέφτηκαν το Καζακστάν, που αυξήθηκε σε 4.8 εκατομμύρια τουρίστες το 2012. Η βρετανική εφημερίδα The Guardian περιγράφει τον τουρισμό στον Καζακστάν "εξαιρετικά υπανάπτυκτο '', "παρά τα αξιοθέατα των δραματικών βουνών της χώρας, και τοπία ερήμου και λιμνών". Στους παράγοντες που παρεμποδίζουν την αύξηση των τουριστικών αφίξεων περιλαμβάνεται οι υψηλές τιμές, "παλιά υποδομή," "κακή εξυπηρέτηση" και τις υλικοτεχνικές δυσκολίες του ταξιδιού σε μια γεωγραφικά τεράστια, υπανάπτυκτη χώρα. Ακόμη και για τους ντόπιους, οι διακοπές στο εξωτερικό μπορεί να κοστίσουν το ήμισυ σε σχέσεις με τις διακοπές στο Καζακστάν.  Επίσης, ο Πρίγκιπας Χάρι έχει επισκεφτεί το Καζακστάν για σκι.
Πρωτοβουλία της κυβέρνησης
Η Κυβέρνηση του Καζακστάν, η οποία χαρακτηρίζεται ως αυταρχική με ιστορικό παραβιάσεων ανθρώπινων δικαιωμάτων, και καταστολής της αντιπολίτευσης,, έχει ξεκινήσει μια πρωτοβουλία "Σχέδιο Ανάπτυξης της Τουριστικής Βιομηχανίας 2020". Η πρωτοβουλία αυτή έχει ως στόχο να δημιουργήσει πέντε συστάδες τουρισμού στο Καζακστάν. Οι περιοχές αυτές είναι η πόλη της Αστανά, η πόλη του Αλμάτι, καθώς και οι περιφέρειες Ανατολικού, Δυτικού και Νότιου Καζακστάν. Επιδιώκει επίσης, την επένδυση 4 δισεκατομμυρίων δολαρίων και δημιουργία 300.000 νέων θέσεων εργασίας στον κλάδο του τουρισμού μέχρι το 2020.
Πολιτική βίζας
Το Καζακστάν προσφέρει μόνιμη διανομή χωρίς βίζα για 90 μέρες για τους πολίτες της Αρμενίας, της Λευκορωσίας, της Γεωργίας, της Μολδαβίας, του Κιργιστάν, της Μογγολίας και της Ουκρανίας, και έως 30 ημέρες για τους πολίτες από της Αργεντινής, του Αζερμπαϊτζάν, της Σερβίας, της Νότιας Κορέας, του Τατζικιστάν, της Τουρκίας και του Ουζμπεκιστάν.
Αφίξεις ανά χώρα
Οι περισσότεροι επισκέπτες που επισκέπτονται το Καζακστάν σε βραχυπρόθεσμη βάση ήταν από τις ακόλουθες χώρες:
Μαρίσα Παρέδες
Η Μαρίσα Παρέδες (Marisa Paredes, 3 Απριλίου 1946) είναι Ισπανίδα ηθοποιός.
Γεννήθηκε το 1946 στη Μαδρίτη. Έχει πρωταγωνιστήσει σε ταινίες του Πέδρο Αλμοδόβαρ, του Ρομπέρτο Μπενίνι και του Γκιγιέρμο Ντελ Τόρο. Από το 2000 ως το 2003 ήταν πρόεδρος της Ισπανικής Ακαδημίας των Τεχνών και του Κινηματογράφου.
Έχει προταθεί δύο φορές για το βραβείο Γκόγια Α' Γυναικείου ρόλου για τις ταινίες Cara de acelga και Το μυστικό μου λουλούδι και μία φορά για το βραβείο Σωματείου Ηθοποιών καλύτερου καστ για την ταινία Η Ζωή Είναι Ωραία.
Παραπομπές
Κατηγορία:Ισπανοί ηθοποιοί
Χεδβίγη Ελεονόρα του Χόλσταϊν-Γκόττορπ
Η Χεδβίγη Ελεονώρα του Χόλσταϊν-Γκόττορπ (Hedwig Eleonora von Holstein-Gottorp, 23 Οκτωβρίου 1636 - 24 Νοεμβρίου 1715) ήταν η σύζυγος του Καρόλου Ι΄ Γουσταύου και η μητέρα του Καρόλου ΙΑ΄ της Σουηδίας.
Γεννήθηκε στο Σλέσβιχ και ήταν το έκτο παιδί και η τέταρτη κόρη του Φρειδερίκου Γ΄ του Χόλσταϊν-Γκόττορπ και της Μαρίας Ελισάβετ των Βέττιν, κόρης του Ιωάννη Γεωργίου Α΄ της Σαξονίας.
Ο γάμος έγινε ως συμμαχία μεταξύ της Σουηδίας και του Χόλσταϊν-Γκόττορπ ενάντια στον αμοιβαίο εχθρό τους τη Δανία.
Στις 13 Φεβρουαρίου 1660 ο Κάρολος Ι΄ Γουσταύος απεβίωσε και η Χεδβίγη Ελεονώρα έγινε αντιβασίλισσα της Σουηδίας μέχρι την ενηλικίωση του γιου της Κάρολου.
Πέθανε στις 24 Νοεμβρίου 1715 σε ηλικία 79 ετών. Τάφηκε στην Εκκλησία του Ρίνταρχολμεν.
Εξωτερικοί σύνδεσμοι
Κατηγορία:Βασιλομήτωρ Κατηγορία:Οίκος του Βίττελσμπαχ Κατηγορία:Βασίλισσες της Σουηδίας Κατηγορία:Γερμανίδες δούκισσες
Στόρο
Το Στόρο (ιταλικά: Storo) είναι ιταλικός δήμος στην Αυτόνομη Επαρχία του Τρέντο, στην περιφέρεια ειδικού καθεστώτος του Τρεντίνο-Άλτο Άντιτζε.
Παραπομπές
Κατηγορία:Δήμοι της Αυτόνομης Επαρχίας του Τρέντο
Αρχαίο θέατρο Ευωνύμου (Τραχώνων)
Το αρχαίο θέατρο Ευωνύμου (Τραχώνων) βρίσκεται στη περιοχή των Τραχώνων στο σημερινό Δήμο Αλίμου. Στην αρχαιότητα το θέατρο ανήκε στο αττικό δήμο του Ευωνύμου, ο οποίος εκτεινόταν ανάμεσα στον Υμηττό και στην παραλία του Αλίμου. Το θέατρο αποτελεί το μόνο δημόσιο κτίριο που έχει μέχρι σήμερα ανασκαφεί στην περιοχή.
Χρονολόγηση
Η πρώτη φάση του θεάτρου χρονολογείται στα τέλη του 5ου αιώνα π.Χ. Το θέατρο, όμως, υπέστη προσθήκες στο πέρασμα των αιώνων. Οι θρόνοι του προστέθηκαν στα μέσα του 4ου αιώνα π.Χ, ενώ το κοίλο και το σκηνικό συγκρότημα επεκτάθηκαν στην ελληνιστική εποχή. Το θέατρο χρησιμοποιήθηκε για τουλάχιστον 150 χρόνια.
Περιγραφή
Ιδιαίτερο χαρακτηριστικό του θεάτρου είναι το ορθογώνιο σχήμα της ορχήστρας του που είχε διαστάσεις 7,50 μ. x 15,30 μ. Στην ορχήστρα οδηγούσαν δύο πάροδοι, οι οποίες διατηρούνται μέχρι σήμερα. Το κοίλο έχει, επίσης, τρίπλευρη – ορθογώνια διάταξη. Διέθετε έξι βαθμίδες από λιθόκτιστο ανάλημμα, οι οποίες αρχικά ίσως να ήταν εννέα.
Η κεντρική πτέρυγα διαιρείται σε τρεις κερκίδες και στην πρώτη βαθμίδα διακρίνονται τέσσερις λαξευτές ορθογώνιες πλάκες από πεντελικό μάρμαρο, οι οποίες βρέθηκαν στη θέση τους και επιβεβαιώνουν τη χρήση της πρώτης βαθμίδας ως προεδρίας (τιμητικά καθίσματα επισήμων). Στο ανώτερο τμήμα του κοίλου δεν σώζονται λείψανα θεμελίωσης για την κατασκευή λίθινων βαθμίδων. Θα πρέπει να υποθέσουμε  ότι στο χώρο αυτόν οι θεατές θα κάθονταν στο έδαφος, ή ότι θα υπήρχαν ξύλινα καθίσματα, τα ικρία, γνωστά από τις φιλολογικές μαρτυρίες.
Μεταξύ του κοίλου και της ορχήστρας υπάρχει διάδρομος στον οποίο βρίσκονται έξι μαρμάρινοι θρόνοι. Ένας από τους θρόνους φέρει επιγραφή που χρονολογείται στους Ελληνιστικούς χρόνους. Έχουν αποκαλυφθεί, επίσης, και δύο μεγάλοι αποστραγγιστικοί  αγωγοί, το κτίσμα της σκηνής και το προσκήνιο. Η σκηνή του θεάτρου (διαστάσεων 12,65 μ. x 3,65 μ.) κατασκευάστηκε σε μια ενιαία οικοδομική φάση που τοποθετείται στο τελευταίο τρίτο του 4ου αι. π. Χ. και έχει υποστεί πολλαπλές οικοδομικές μετατροπές και επισκευές.
Ανασκαφές
Οι ανασκαφικές έρευνες ξεκίνησαν το 1975 και σήμερα έχουν αποκαλυφθεί τμήμα της σκηνής, το προσκήνιο, η ορχήστρα και το μεγαλύτερο μέρος του κοίλου με τις παρόδους.
Στρέμπο
Το Στρέμπο (ιταλικά: Strembo) είναι ιταλικός δήμος στην Αυτόνομη Επαρχία του Τρέντο, στην περιφέρεια ειδικού καθεστώτος του Τρεντίνο-Άλτο Άντιτζε.
Παραπομπές
Κατηγορία:Δήμοι της Αυτόνομης Επαρχίας του Τρέντο
Τέλβε
Το Τέλβε (ιταλικά: Telve) είναι ιταλικός δήμος στην Αυτόνομη Επαρχία του Τρέντο, στην περιφέρεια ειδικού καθεστώτος του Τρεντίνο-Άλτο Άντιτζε.
Παραπομπές
Κατηγορία:Δήμοι της Αυτόνομης Επαρχίας του Τρέντο
Κρεώφυλος ο Εφέσιος
Ο Κρεώφυλος ήταν ιστορικός, πιθανόν του 4ου π.Χ. αιώνα, από την Έφεσο.
Έγραψε σε ιωνική διάλεκτο την ιστορία της πατρίδος του (), από την οποία διασώθηκε ένα μόνον απόσπασμα από τον Αθήναιο.
Παραπομπές
Κατηγορία:Αρχαίοι Έλληνες συγγραφείς Κατηγορία:Αρχαίοι Έλληνες ιστορικοί Κατηγορία:Αρχαίοι Εφέσιοι
Άντονι ΜακΚάρτεν
Ο Άντονι ΜακΚάρτεν (αγγλικά: Anthony McCarten, 28 Απριλίου 1961) είναι Νεοζηλανδός συγγραφέας, δημοσιογράφος και παραγωγός ταινιών. Περισσότερο γνωστός είναι ως σεναριογράφος σε βιογραφικές ταινίες, όπως το Η Θεωρία των Πάντων (2014), το Η πιο σκοτεινή ώρα (2017), το Bohemian Rhapsody (2018) και το Οι Δύο Πάπες (2019). Για το πρώτο και τελευταίο έχει υπάρξει υποψήφιος για Όσκαρ Καλύτερου Προσαρμοσμένου Σεναρίου. Ωστόσο, για το Η Θεωρία των Πάντων κέρδισε το 2014, ένα BAFTA Καλύτερου Προσαρμοσμένου Σεναρίου.
Γεννημένος στο Νιου Πλίμουθ της Νέας Ζηλανδίας, ξεκίνησε αρχικά την καριέρα του ως δημοσιογράφος της Taranaki Herald. Αργότερα σπούδασε καλλιτεχνικά στο Massey University και στο Victoria University of Wellington, ενώ διδάχτηκε δημιουργική γραφή από τον Μπιλ Μάνχαϊρ. Ο ΜακΚάρτεν έχει εκδώσει 9 μυθιστορήματα έως τώρα, με πρώτο το Spinners, το 2000, το οποίο μεταφράστηκε σε 14 γλώσσες. Το 2017, ξεκίνησε να ασχολείται και με τη γραφή σεναριών, αρχής γενομένης με την ταινία Death of a Superhero. Επίσης, έχει ασχοληθεί και με τη θεατρική συγγραφή, μάλιστα δε ένα έργο του για τον Νιλ Ντάιμοντ, παίχτηκε στο Μπρόντουγεϊ.
Εξωτερικοί σύνδεσμοι
Κατηγορία:Νεοζηλανδοί παραγωγοί ταινιών
Πρασιές Πανδιονίδας
Οι Πρασιές ή Πρασία ή Πρασιά (Πρασίαι ή Πρασιαί ή Πρασία ή Πρασιὰ), (ο δήμος: Πρασιών) ήταν αρχαίος οικισμός - πόλη και δήμος της Πανδιονίδας (περιοχή της Αρχαίας Αττικής και φυλή της αρχαίας Αθήνας).
Τοποθεσία του αρχαίου δήμου
Ο δήμος των Πρασιών, ήταν δήμος της Παραλίας. Βρισκόταν στην ανατολική ακτή της Αττικής, μεταξύ των δήμων του Ποταμού και της Στειρίας, νότια της αρχαίας Αθήνας, καθώς σύμφωνα με τη διαδρομή που αναφέρει ο Στράβων μετά το Σούνιο ακολουθούσαν οι Θόρικος, Ποταμὸς και κατόπιν η Πρασιὰ, ενώ στη συνέχεια αυτής ακολουθούσαν Στειριὰ και Βραυρώνα. Ο δήμος είχε ένα εξαιρετικό λιμάνι από το οποίο ξεκινούσε η ιερή πομπή κατά τις τοπικές εορτές. Ο δήμος των Πρασιών βρίσκεται στην περιοχή του σύγχρονου Μαρκόπουλου και έχει ταυτιστεί αρχαιολογικά σε τοποθεσία νότια του Πρασά και δυτικά από το Αυλάκι.
Στη σημερινή περιοχή του Δήμου Μαρκόπουλου Μεσογαίας, κατά την κλασική περίοδο, βρίσκονταν οι δήμοι Μυρρινούς (σημερινή Μερέντα), οι Πρασιές (Πρασάς ή Μπρασάς), η Στειρία (Ντρίβλια), η Κύθηρος (Λιγόρι), η Αγγελή (Αγγελίσι), οι Φιλαΐδες (περιοχή της Βραυρώνας), μαζί με το Ιερό της Αρτέμιδος στη Βραυρώνα.
Η συμμετοχή του δήμου στην αρχαία Βουλή
Ο δήμος, η ύπαρξη του οποίου επιβεβαιώνεται και από διάφορες επιγραφές, ως μέλος της Πανδιονίδας φυλής, συμμετείχε με 3 βουλευτές στην αρχαία Βουλή των 500, κατά την πρώτη περίοδο (508 – 307/306 π.Χ.). Κατά τη δεύτερη (307/306 – 224/223 π.Χ.) και την τρίτη περίοδο (224/223 – 201/200 π.Χ.) ο δήμος αντιπροσωπευόταν επίσης με 3 βουλευτές στη Βουλή των 600. Κατά την τέταρτη (201/200 π.Χ. – 126/127) και την πέμπτη περίοδο (126/127 – 3ος αιώνας) είναι άγνωστος ο αριθμός βουλευτών–αντιπροσώπων του δήμου.
Οι κάτοικοι των Πρασιών
thumb|left|200px|Γενική άποψη με το νησάκι Ράφτης, στον κόλπο του [[Πόρτο Ράφτη.]] Ο δημότης των αρχαίων Πρασιών ονομαζόταν Πρασιεύς ή αναφερόταν με τη λέξη «Πρασίαθεν», δηλαδή προέρχεται από τις Πρασιές. Στον δήμο υπήρχε ιερό του Απόλλωνα, ναός της Προνοίας Αθηνάς και ο τάφος του Ερυσίχθονα, γιού του Κέκροπα και της Αγλαύρου, ο οποίος έχασε τη ζωή του σε αυτό το μέρος, κατά την επιστροφή του από τη Δήλο. Στο σημείο αυτό είχε ανεγερθεί το πρώτο άγαλμα του Απόλλωνα. Το λιμάνι του δήμου, το οποίο είναι σήμερα γνωστό ως Πόρτο Ράφτη ή Λιμήν Μεσογαίας ή Πάνορμον κατά την αρχαιότητα, θεωρείται ως το καλύτερο στην ανατολική ακτή της Αττικής, είναι βαθύ και ευρύχωρο και τόσο το ίδιο το λιμάνι, όσο και η γύρω περιοχή, η οποία το περιβάλει έχει μακρά και διαχρονική ιστορία. Στη βορειοανατολική πλευρά του κόλπου, βρίσκονται τα ερείπια του αρχαίου δήμου. Το 286 ή το 285 π.Χ., κατά τη διάρκεια του Χρεμωνίδειου πολέμου, οι Πρασιές και η Στείρια ήταν οχυρωμένες, ενώ το 262 π.Χ. οι Μακεδόνες κατέκτησαν το φρούριο, λόγω των ταραχών, οι οποίες είχαν ξεσπάσει εκεί.
Η είσοδος στο λιμάνι είναι σχεδόν δύο χιλιόμετρα πλάτος και στη μέση του ανοίγματός της υπάρχει το ομώνυμο βραχώδες νησάκι Ράφτης, στο οποίο υπάρχει και ως σήμερα κολοσσιαίο λευκό μαρμάρινο άγαλμα, το οποίο είναι ακέφαλο και για το οποίο αναφέρονται διάφορες εκτιμήσεις από ερευνητές, Ιάκωβος Ρίζος Ραγκαβής, "Τα Ελληνικά, ήτοι περιγραφή γεωγραφική, ιστορική, αρχαιολογική και στατιστική της αρχαίας και νέας Ελλάδος. Συνταχθείσα υπό Ιακώβου Ρ. Ραγκαβή, εις τρεις τόμους. Ων ο Α' διαλαμβάνει την Στερεάν, Ανατολικήν και Δυτικήν Ελλάδα, ο Β' την Πελοπόννησον και ο Γ' τας νήσους τας τε ελευθέρας και μη, και τον πίνακα, και εκδοθείσα υπό Κωνσταντίνου Αντωνιάδου."... τόμοι 1-3, Εκ του τυπογραφείου Κ. Αντωνιάδου. Εν Αθήναις 1853-1854, Ta Hellenkika: etoi perigraphe, geographike, historike, archaiologike, kai statistike tes archaias kai neas Hellados, Iakobos R. Rankabes, Ek tou typ. K. Antoniadou, 1853, Τόμος 1, σελ. 262-263: [...] "Του ναού του Απόλλωνος, ος εκείτο πιθανώς επί του βορείου μέρους του περικλείοντος τον λιμένα ακρωτηρίου, ουδέ ίχνος φαίνεται ενταύθα, επί δε μικράς, οξυτενούς και πετρώδους νήσου απεχούσης περίπου μίαν ώραν δια θαλάσσης από του Πραστού κείται επί υψηλής θέσεως ανδριάς κολοσσαίος εκ λίθου Πεντελησίου λίαν διεφθαρμένος υπό του χρόνου και παριστών άνθρωπον καθήμενον και εικονίζοντας ίσως, κατά τον Γκελλ τινά των Ρωμαίων αύτοκρατόρων (1 = Γκελλ. Οδολογ. Ελλ. σ. 77.)• ονομάζεται δε υπό των κατοίκων Ραφτοπούλα• ταύτην την παρά την είσοδον του λιμένος εικόνα ής λείπει κατά δυστυχίαν η κεφαλή θεωρεί ο Κρούσιος ούχί ώς ανδριάντα αυτοκράτορος, ουδέ ως εικονίζουσαν ράπτην τινά ή την θυγατέρα αυτού, αλλ' ως άγαλμα του Απόλλωνος (2 = Κρουσ. Τ. 2. κ. 6. σ. 255). Ο δε Λ. Ρος ος τω 1841 είδεν εκ του σύνεγγυς τον ανδριάντα τούτον και παρετήρησε μετά προσοχής και κατεμέτρησε και εξηκρίβωσε και περιέγραψε λεπτομερώς πάντα τά καθέκαστα, αποφαίνεται ότι ο ανδριάς είναι γυναικείος ιδρυθείς, ως εικάζει, ή υπό του αυτοκράτορος Αδριανού ή υπό Ηρώδου του Αττικού οι αμφότεροι εφιλοτιμούντο να απαθανατίσωσιν εαυτούς δια τοιούτων μνημείων και μάλιστα ο Ηρώδης ανήγειρε πολλά τοιαύτα κατά τούτο της Αττικής, ως εις Μυρρινούντα ου πόρρω του Μαρκοπούλου κτλ. Αμφιβάλλει ο Ρος αν ο ανδριάς εικονίζη αυτοκράτορα τινά ή την γυναίκα του Ηρώδου ή τινά των θεαινών, ως την Ήραν, την Δήμητραν ή την Αθηνάν, ίσως δε και προσωποπεποιημένην την υπό των Αθηναίων εντεύθεν εις Δήλον στελλομένην ιεράν θεωρίαν (3 = Λ. Ρος Περιηγησ. Μερ. 2. β. 15. σ. 11.). Εις Πόρτο-Ράφτι υπάρχει φυλακείον υγειονομικόν". [...] είτε ότι απεικονίζει ράπτη ή ράπτρια στο χώρο εργασίας του/της και στο οποίο επάγγελμα του «ράφτη» (ῥάφτης), αποδίδεται σύμφωνα με μια από τις εκδοχές το όνομα του λιμένος, είτε διάφορα πρόσωπα Ρωμαίων αυτοκρατόρων ή των συζύγων τους, είτε διάφορες μορφές γυναικείων θεοτήτων, είτε ακόμα και του θεού Απόλλωνα, σε αντίγραφο ρωμαϊκής εποχής, μεταξύ του 1ου και 2ου αιώνα, που πιθανώς αντικατέστησε το αρχικό.  Στη μέση του όρμου υπάρχει βραχώδες ακρωτήρι στο οποίο υπάρχουν ερείπια οχύρωσης της μεσαιωνικής περιόδου.
Προσωπικότητες από τις Πρασιές
Υπήρξαν διάφοροι γνωστοί πολίτες από τον δήμο των Πρασιών, όπως ο Δαμασίας ο Πρασιεύς, ο Δημοτέλης ο Πρασιεύς γιος του Θυμοκλέους, ο Δημοχάρης ο Πρασιεύς γιος του Νικολάου, ο Διοφάνης ο Πρασιεύς γιος του Διοκλέους κ.α.
Πηγές – βιβλιογραφία
Πρωτογενείς πηγές
Δευτερογενείς πηγές
Εξωτερικοί σύνδεσμοι
Κατηγορία:Δήμοι της Αρχαίας Αττικής Κατηγορία:Αρχαία Αθήνα
Σύγκρουση συρμών στο Γκάρμις - Παρτενκίρχεν
Ιστορικό
Το πρώτο τρένο ήταν τοπική ταχεία (RE) με αριθμό 3612, το οποίο έλκονταν από την ηλεκτρική μηχανή ÖBB 1044 235, προγραμματισμένο τρένο που εκτελούσε δρομολόγια από το τον κεντρικό σταθμό (Hauptbahnhof) του Ίννσμπρουκ προς τον Κεντρικό σταθμό του Μονάχου, με τακτική στάση 10 λεπτών στον σιδηροδρομικό σταθμό του Γκάρμις - Παρτενκίρχεν. Το δεύτερο τρένο ήταν ένα πολύ διαδεδομένο DB Class 491 001 "Γυάλινο τρένο", ένα τουριστικό τρένο που εκμεταλλεύονταν οι Γερμανικοί Σιδηρόδρομοι και εκτελούσε ναυλωμένη υπηρεσία εκείνη την ημέρα στη γραμμή Μίττενβαλντ (Mittenwald) και ταξίδευε προς την αντίθετη κατεύθυνση. Επειδή η γραμμή ήταν μονής τροχιάς, το Γυάλινο Τρένο είχε προγραμματιστεί να διέλθει από την κεντρική γραμμή στο σταθμό Γκάρμις - Παρτενκίρχεν, ενώ το τρένο RE3612 περίμενε στο πλάι του σταθμού πριν συνεχίσει. Έτσι, ο κανονικός χρόνος αναμονής 10 λεπτών του RE3612 στο σταθμό επεκτάθηκε σε 13 λεπτά εκείνη την ημέρα για να επιτραπεί στο τουριστικό τρένο να περάσει.
Η μηχανή 1044 του RE ήταν πολύ στιβαρή, διασφαλίζοντας ότι οποιαδήποτε πρόσκρουση σε χαμηλότερες ταχύτητες θα της προκαλούσε μόνο μικρές ζημιές. Το τουριστικό τρένο 491, ωστόσο, είχε πολύ πιο αδύναμη δομή, που οφειλόταν, σε μεγάλο βαθμό, στα πανοραμικά παράθυρά του. Ήταν επίσης πάνω από μισό αιώνα παλαιότερο. ενώ η μηχανή 1044 είχε ολοκληρωθεί στα εργαστήρια SGP το 1992, η 491 001, που κατασκευάστηκε από την "Waggonfabrik Fuchs", ήταν σε λειτουργία από το 1935.
Τα γεγονότα
Ο φύλακας του τρένου RE είχε μπει στο σταθμό Γκάρμις - Παρτενκίρχεν για να πιει ένα φλιτζάνι καφέ, αλλά το προσωπικό του σταθμού είχε μειωθεί λόγω αλλαγής βάρδιας και αναμένονταν οι υπόλοιποι. Τότε, προς έκπληξή του, ένας συνάδελφος τον ενημέρωσε ότι έπρεπε να φύγει. Ο φύλακας έτρεξε πίσω στο τρένο, σφύριξε για αναχώρηση και έκλεισε τις αυτόματες πόρτες. Ωστόσο, η ορατότητα προς το σήμα για τη γραμμή όπου είχε σταματήσει η αμαξοστοιχία RE παρεμποδίιζόταν από το ίδιο το τρένο και την οροφή της πλατφόρμας. Οι καιρικές συνθήκες την ώρα του ατυχήματος ήταν ελαφρά χιονόπτωση, με θερμοκρασίες γύρω στο 0 C.
Ο μηχανοδηγός της RE άκουσε το σφύριγμα και άρχισε να επιταχύνει κοιτάζοντας πίσω στο τρένο και τον σταθμό, ανεβάζοντας γρήγορα ταχύτητα. Ο οδηγός παρέλειψε να κοιτάξει το σήμα, το οποίο έδειχνε Hp 0 (Stop) όπως είχε προγραμματιστεί για να επιτρέψει στο Γυάλινο Τρένο να περάσει από το σταθμό. Καθώς ο μηχανοδηγός της RE προσπαθούσε να καθίσει στη θέση του οδηγού, πρόσεξε το επερχόμενο Γυάλινο Τρένο μόλις λίγα μέτρα μακριά. Παρά το φρενάρισμα έκτακτης ανάγκης και από τα δύο τρένα, η σύγκρουση δεν μπόρεσε να αποφευχθεί. Το τρένο RE χτύπησε το Γυάλινο Τρένο ενώ ταξίδευε ακόμα με ταχύτητα 47 km/h; ενώ το Γυάλινο Τρένο κινούνταν στα 37 km/h.
Συνέπειες
Μετά τη σύγκρουση, ένας επιβάτης από το Γυάλινο Τρένο πέθανε αφού μεταφέρθηκε αεροπορικώς στο Μόναχο. Και οι άλλοι 27 επιβάτες του Γυάλινου Τρένου τραυματίστηκαν από την πρόσκρουση, τα κατεστραμμένα καθίσματα και τα θραύσματα γυαλιού από τα πανοραμικά παράθυρα. Άλλα 14 άτομα που επέβαιναν στο τρένο της RE τραυματίστηκαν ελαφρά.
Ο μηχανοδηγός της RE καταδικάστηκε σε 10 μήνες αναστολής καθηκόντων και πρόστιμο 9.000 DM και ο φύλακας σε πρόστιμο 6.000 DM.
Το μπροστινό άκρο του γυάλινου τρένου συνεθλίβη, ενώ το μηχανικό φορείο (σύμπλεγμα τροχών) του υπέστη σοβαρές ζημιές. Το τρένο ρυμουλκήθηκε πίσω στη Νυρεμβέργη τον Ιανουάριο του 1996. Το εξωτερικό του επισκευάστηκε τελικά και εκτίθεται στη σιδηροδρομική περιστρεφόμενη πλάκα του σιδηροδρομικού μουσείου του Σιδηροδρομικού Πάρκου του Άουγκσμπουργκ. Το τρένο δεν είναι πιθανό να κυκλοφορήσει εκ νέου σύντομα λόγω του υψηλού κόστους της ανακατασκευής ενός νέου μηχανικού φορείου. αριστερά|μικρογραφία| 1144 235, η άλλη ατμομηχανή που ενεπλάκη στο ατύχημα, όπως ήταν ακόμη σε υπηρεσία, το 2017. Η μηχανή 1044 υπέστη μικρές ζημιές, επισκευάστηκε γρήγορα και τέθηκε ξανά σε λειτουργία. Το 2002, αναβαθμίστηκε σε μηχανή κλάσης 1144, με εγκατεστημένο εκσυγχρονισμένο εξοπλισμό. Από τον Αύγουστο του 2018 εξακολουθεί να λειτουργεί.
Παραπομπές
Κατηγορία:Σελίδες με μη επιθεωρημένες μεταφράσεις Κατηγορία:Σιδηροδρομικά ατυχήματα και δυστυχήματα
Πρέντε
μικρογραφία|[[Ουράνιο τόξο στη Βόρεια Αλβανία. Στις αλβανικές λαϊκές πεποιθήσεις το ουράνιο τόξο θεωρείται ως "ζώνη της κυρίας Πρέντε". ]] Η Πρέντε (επίσης Πρένε, Πρέμτε ή Πέτκα) είναι η θεά της αγάπης, της ομορφιάς και της γονιμότητας στην αλβανική ειδωλολατρική μυθολογία, η οποία πιστεύεται ότι λατρευόταν από τους Ιλλυριανούς στην αρχαιότητα. Στην αλβανική λαογραφία είναι η σύζυγος του θεού της βροντής και του ουρανού Περέντι και αναφέρεται ως "Κυρία Πρένε" ή "Κυρία της Ομορφιάς" (Αλβανικά: Zonja Prende ή Zonja e Bukurisë, στα Γκεγκικά Αλβανικά: Zoja Prenne ή Zoja e Bukuris ), ενώ η ιερή της ημέρα ήταν η Παρασκευή, από την οποία πήρε το όνομά της στα Αλβανικά: ε πρέμτε. Η Πρέντε ταυτίζεται με τη λατρεία της Αφροδίτης και λατρευόταν στη βόρεια Αλβανία, ειδικά από τις Αλβανές γυναίκες, μέχρι πρόσφατα.
Ρόλος
Η Πρέντε είναι η θεά της αγάπης, της ομορφιάς και της γονιμότητας, το αλβανικό ισοδύναμο της Ρωμαϊκής Βένους, της Νορβηγικής Φρέγια και της Ελληνικής Αφροδίτης. Στην αλβανική μυθολογία είναι η σύζυγος του θεού της βροντής και του ουρανού Περέντι.
Πρακτικές
Η Πρέντε λατρευόταν στη βόρεια Αλβανία, ειδικά από τις Αλβανές γυναίκες μέχρι πρόσφατα. Το φεστιβάλ της Πρέντε γιορταζόταν στις 26 Ιουλίου κάθε χρόνο και οι οπαδοί της θα φορούσαν όμορφα ρούχα και θα έδιναν ένα γουδί και γουδοχέρι ως αναπαράσταση της σεξουαλικής ένωσης. Στις αλβανικές λαϊκές πεποιθήσεις το ουράνιο τόξο θεωρείται ως "η ζώνη της κυρίας Prende".
Όταν η Αλβανία εκχριστιανίστηκε κατά την αρχαιότητα, η Πρέντε ταυτίστηκε από την Καθολική Εκκλησία με την Αγία Άννα, μητέρα της Παναγίας, και ονομαζόταν «Αγία Βενεράντα».
Όπως είναι συνηθισμένο σε πολλούς πολιτισμούς, στην Αλβανία η ιερή ημέρα για τη θεά του έρωτα είναι η Παρασκευή, που πήρε το όνομα της στην αλβανική γλώσσα από αυτήν: dita e premte.
Βιβλιογραφία
Κατηγορία:Λαϊκή παράδοση της Αλβανίας Κατηγορία:Σελίδες με μη επιθεωρημένες μεταφράσεις
Τέλβε ντι Σόπρα
Το Τέλβε ντι Σόπρα (ιταλικά: Telve di Sopra) είναι ιταλικός δήμος στην Αυτόνομη Επαρχία του Τρέντο, στην περιφέρεια ειδικού καθεστώτος του Τρεντίνο-Άλτο Άντιτζε.
Παραπομπές
Κατηγορία:Δήμοι της Αυτόνομης Επαρχίας του Τρέντο
Ιωάννης Φαδρίκ
Ο Ιωάννης Φαδρίκ, ισπαν. Juan Fadriq (απεβ. 1366) από τον Οίκο της Βαρκελώνης ήταν γενικός αντιπρόσωπος (vicar general) στο δουκάτο των Αθηνών & των Νέων Πατρών.
Βιογραφία
Ήταν γιος τού Αλφόνσο Φαδρίκ γενικού αντιπροσώπου στο δουκάτο των Αθηνών & των Νέων Πατρών (Υπάτης) και της Μαρούλλα ντα Βερόνα, κόρης και κληρονόμου τού Βονιφατίου κυρίου της Καρύστου & τού 1/3 της Ευβοίας.
Έγινε κύριος της Αίγινας και της Σαλαμίνας το 1350.. Αδέλφια του ήταν ο Πέδρο Φαδρίκ κύριος στο Λοιδωρίκι, τη Βιτρινίτσα, την Αίγινα & το Ζητούνι, ο Ιάκωβος Φαδρίκ διάδοχος του Πέδρο, ο Γουλιέλμος Φαδρίκ κύριος της Λειβαδιάς, ο Βονιφάτιος Φαδρίκ και η Σιμόνα, σύζυγος τού Γεωργίου Β΄ Γκίζι κυρίου της Τήνου & Μυκόνου.
Παραπομπές
Κατηγορία:Οίκος της Βαρκελώνης
Τέννα (Ιταλία)
Παραπομπές
Κατηγορία:Δήμοι της Αυτόνομης Επαρχίας του Τρέντο
Τέννο
Παραπομπές
Κατηγορία:Δήμοι της Αυτόνομης Επαρχίας του Τρέντο
Φορτ Μάγερς
Το Φορτ Μάγερς (επίσης Φορτ Μάγιερς ή Φορτ Μάιερς, αγγλικά: Fort Myers) είναι πόλη, κομητειακή έδρα και κέντρο εμπορίου στην Κομητεία Λη της Φλόριντα των ΗΠΑ. Βάσει της αμερικανικής απογραφής του 2010, ο πληθυσμός του ήταν 62.298 κάτοικοι και το 2020 ήταν 86.395. Μαζί με το μεγαλύτερο και πιο οικιστικό Κέιπ Κόραλ, συγκροτεί μια μητροπολιτική στατιστική περιοχή (MSA) που περιλαμβάνει την κομητεία Λη και έχει πληθυσμό 770.577 κατοίκους, το 2019.
Το Φορτ Μάγερς αποτελεί πύλη προς την περιοχή της Νοτιοδυτικής Φλόριντα καθώς και σημαντικό τουριστικό προορισμό στην πολιτεία. Τα χειμερινά κτήματα του Τόμας Έντισον («Seminole Lodge») και του Χένρυ Φορντ («The Mangoes») αποτελούν μείζονα αξιοθέατα. Η πόλη πήρε το όνομά της από ένα τοπικό πρώην οχυρό που χτίστηκε κατά τη διάρκεια των Πολέμων των Σεμινόλ. Το φρούριο με τη σειρά του πήρε το όνομά του από τον συνταγματάρχη Αβραάμ Μάγερς το 1850. Ο Μάγερς υπηρέτησε στον στρατό των Ηνωμένων Πολιτειών, κυρίως στο Τμήμα Διαχείρισης Υλικού, σε διάφορες θέσεις από το 1833-1861 και ήταν ο Γενικός Φροντιστής του Στρατού των Συνομοσπονδιακών Πολιτειών από το 1861 έως το 1864.
Παραπομπές
Κατηγορία:Πόλεις της Φλόριντα
Τερρανιόλο
Το Τερρανιόλο (ιταλικά: Terragnolo) είναι ιταλικός δήμος στην Αυτόνομη Επαρχία του Τρέντο, στην περιφέρεια ειδικού καθεστώτος του Τρεντίνο-Άλτο Άντιτζε.
Παραπομπές
Κατηγορία:Δήμοι της Αυτόνομης Επαρχίας του Τρέντο
Ιωάννης Α΄, μαρκήσιος του Ναμύρ
Ο Ιωάννης Α΄, μαρκήσιος του Ναμύρ (Jean Ier de Namur, 1267 - 31 Ιανουαρίου 1330) ήταν κόμης του Ναμύρ (1305 - 1330) μέλος του Οίκου του Νταμπιέρ, μεγαλύτερος γιος του Γκυ κόμη της Φλάνδρας και της 2ης συζύγου του Ισαβέλλας του Λουξεμβούργου. Έγινε ο πατέρας της Λευκής του Ναμύρ, βασίλισσας της Σουηδίας και Νορβηγίας.
Βιογραφία
Κληρονόμησε από τον πατέρα του το μαργραβάτο του Ναμύρ.
Αρχικά τον Σεπτέμβριο του 1290 αρραβωνιάστηκε τη Λευκή της Γαλλίας, κόρη του βασιλιά Φιλίππου Γ΄ της Γαλλίας, αλλά νυμφεύτηκε τελικά σε 1ο γάμο τη Μαργαρίτα του Κλερμόν (1289 - 1309), κόρη του Ροβέρτου κόμη του Κλερμόν (1307). Ήταν ο 2ος σύζυγος της Μαργαρίτας, η οποία απεβίωσε πρόωρα δυο χρόνια μετά από τον γάμο τους (1309).
Εξωτερικοί σύνδεσμοι
Κατηγορία:Μαργράβοι του Ναμύρ Κατηγορία:Οίκος του Νταμπιέρ